नसीराबाद स्टेशन पर लगे हाईड्रेंट
भीलवाड़ा | नसीराबादसे बीसलपुर का पानी यहां लाने की तैयारियां अंतिम चरण में हैं। नसीराबाद स्टेशन पर पानी भरने के लिए हाईड्रेंट पाइप लग चुके हैं। भीलवाड़ा स्टेशन पर भी तैयारियों को अंतिम रूप दिया जा रहा है। जलदाय विभाग अजमेर सिटी डिवीजन सैकंड के एक्सईएन जगदीशप्रसाद सामरिया ने बताया कि विभाग ने बुधवार को नसीराबाद स्टेशन पर रेल में पानी भरने के लिए करीब 50 हाईड्रेंट पाइप लगाए। पीएचईडी भीलवाड़ा वितरण के एईएन निरंजनसिंह आढ़ा ने बताया कि ट्रेन का पानी खाली कराने के लिए भीलवाड़ा स्टेशन पर भी हाइड्रेंट पाइप लगा दिए। डिब्बों से डिग्गी (स्टोर टैंक) में पानी पहुंचाने के लिए पाइप लाइन को दुरुस्त कर दिया गया। अब केवल डिग्गी से पानी को लिफ्ट कर टंकियों तक पहुंचाने के लिए पंप सेट लगाने का काम बाकी हैं, जो एक-दो दिन में कर लिया जाएगा।
भीलवाड़ा। नसीराबाद स्टेशन पर बीसलपुर बांध का पानी भरने के लिए लगाए हाईड्रेंट।
bho_Deva hin_Deva hin_Deva